Εξετάσεις Φεβρουαρίου

Γραπτή εξέταση με εξ αποστάσεως μεθόδους

ΝΕΟΕΛΛΗΝΙΚΗ ΠΟΙΗΣΗ - ΠΑΙΔΙΚΗ ΠΟΙΗΣΗ ΚΑΙ

ΔΙΔΑΚΤΙΚΗ ΤΗΣ (ΥΕ232)

ΘΕΜΑΤΑ ΕΞΕΤΑΣΕΩΝ 09/02/2021

1. Να περιγράψετε αναλυτικά το παρακάτω κείμενο στη μορφή και στο περιεχόμενο-θέμα του. Όχι πάνω από 5 γραμμές.

Κοιμήσου, αστρί, κοιμήσου, αυγή, κοιμήσου νιο φεγγάρι

κοιμήσου, που να σε χαρεί ο νιος που θα σε πάρει.

Κοιμήσου, και παράγγειλα στην Πόλη τα προικιά σου,

στη Βενετιά τα ρούχα σου και τα διαμαντικά σου.

Κοιμήσου, και σου ράβουνε τα πάπλωμα στην Πόλη, 5

και σου το ξετελειώνουνε σαρανταδυό μαστόροι.

Στη μέση βάνουν τον αητό, στην άκρη το παγώνι,

νάνι του ρήγα το παιδί, του βασιλιά τ' αγγόνι.

Κοιμήσου και παράγγειλα παπούτσια στον τσαγγάρη,

να σου τα κάνει κόκκινα με το μαργαριτάρι. 10

Κοιμήσου μες στην κούνια σου και στα παχιά πανιά σου,

η Παναγιά η δέσποινα να είναι συντροφιά σου.

Αφού επιλέξετε μια **δραστηριότητα** και την αντίστοιχη **δεξιότητα,** να τις περιγράψετε και να τις εντάξετε στην κατάλληλη φάση ενός **διδακτικού σεναρίου** του οποίου θα ορίσετε τη **θεματική ενότητα** και την τάξη των μαθητών με βάση το θέμα και το περιεχόμενο του παραπάνω ποιήματος. Να αιτιολογήσετε και να τεκμηριώσετε όλες τις επιλογές σας.

1. Να περιγράψετε αναλυτικά το παρακάτω κείμενο στη μορφή και στο περιεχόμενο- θέμα του. Όχι πάνω από 5 γραμμές.

Λένε πως πέθανες στ’ αστεία

–το πιο βαρύ απ’ τα κρίματά σου–

μα είδα χτες τα Άπαντά σου

να φιγουράρουν στην Εστία.

Τιμές και δόξα νομπελίστα

σου επεφύλαξαν οι κλίκες

αφού εγκαίρως εσύ βγήκες

από των ζωντανών τη λίστα.

Τώρα, σηκώνοντας το γάντι,

σου γράφω εγώ ένα σονέττο

που έχει λειψές τις συλλαβές του.

Κι αν δεις τον Καρυωτάκη πες του:

«Είμαι πουλάκι μεθυσμένο

μες στον Παράδεισο του Δάντη».

Αφού επιλέξετε μια **δραστηριότητα** και την αντίστοιχη **δεξιότητα,** να τις περιγράψετε και να τις εντάξετε στην κατάλληλη φάση ενός **διδακτικού σεναρίου** του οποίου θα ορίσετε τη **θεματική ενότητα** και την τάξη των μαθητών με βάση το θέμα και το περιεχόμενο του παραπάνω ποιήματος. Να αιτιολογήσετε όλες τις επιλογές σας.

**Να απαντήσετε και στα 2 θέματα**